cyanic-selkie/wikianc huggingface dataset:
พระอัฏฐารสศรีสุคตทศพลญาณบพิตร
โดยตำนานการเดินทางของพระอัฏฐารสศรีสุคตทศพลญาณบพิตรกล่าวว่า พระอัฏฐารสได้วางลงบนเรือแล้วล่อง แม่น้ำเจ้าพระยา ลงมาจนเหยียบเรือที่ประดิษฐานจมลงไปทำให้ผู้คนมองเห็นเป็นอัศจรรย์ว่าเป็นพระพุทธรูปลอยน้ำมีผู้คนมามุงดูเป็นจำนวนมากเมื่อพระอัฏฐารสมาถึงท่าน้ำเพื่อนำขึ้นฝั่งมีผู้คนมามุงดูจำนวนมหาศาลประมาณ 300,000 คน ทำให้ท่าน้ำแห่งนี้มีชื่อว่า "ท่าน้ำสามแสน" ซึ่งต่อมาได้เรียกเพี้ยนเป็น "สามเสน" จนถึงทุกวันนี้
จู๋ชูจี้เหนียน
ต้นฉบับเชื่อว่าสูญหายไปในช่วงราชวงศ์ซ่ง (宋朝) ส่วนเนื้อความที่ปรากฏในปัจจุบันนั้นมีอยู่ไม่สมบูรณ์ และนักประวัติศาสตร์เชื่อกันอย่างกว้างขวางว่าเป็นของปลอม เพราะมีหลายส่วนขัดแย้งกับเอกสารที่เก่าแก่กว่า แต่นักประวัติศาสตร์บางคนก็แย้งว่าเนื้อหาบางส่วนไม่ผ่านการแต่งเติมแก้ไขและเชื่อถือได้
ประวัติ
ฉบับที่ปรากฏในปัจจุบันประกอบด้วยม้วนไม้ไผ่สองม้วน ตีพิมพ์ครั้งแรกเมื่อปลายคริสต์ศตวรรษที่ 16 ม้วนแรกเริ่มต้นด้วยข้อความบรรยายย่อ ๆ เกี่ยวกับพระเจ้าแผ่นดินสมัยก่อนมีราชวงศ์ ตั้งต้นด้วยจักรพรรดิเหลือง ตามมาด้วยเรื่องราชวงศ์เซี่ยและราชวงศ์ชาง (商朝) และมีข้อความบรรยายยาว ๆ เกี่ยวกับลางร้ายต่าง ๆ แทรกอยู่เป็นระยะ ๆ ซึ่งเป็นเนื้อหาอย่างเดียวกับในหนังสือ ซ่งฉือ ส่วนม้วนที่สองมีเนื้อหาพิสดารมากขึ้น ว่าด้วยราชวงศ์โจวตะวันตก (西周朝), รัฐจิ้น (晋国), และรัฐเว่ย์ โดยไม่มีคำบรรยายเกี่ยวกับลางร้ายเหมือนในม้วนแรก ฉบับดังกล่าวนี้ใช้ปฏิทินแบบกานจือ (干支) ซึ่งเริ่มใช้ในราชวงศ์ฮั่น แต่มีข้อความขัดแย้งกับเอกสารสมัยก่อนหน้านี้หลายประการ ทำให้นักประวัติศาสตร์แต่เดิมมา เช่น เฉียน ต้าซิน (錢大昕) แห่งราชวงศ์ชิง (清朝) และซินโซ ชินโจ (新城新蔵) แห่งมหาวิทยาลัยเกียวโต เชื่อว่า ฉบับนี้เป็นของปลอม และปัจจุบันก็ยังเชื่อกันอย่างกว้างขวางว่า เป็นของปลอม แต่นักประวัติศาสตร์ตะวันตกบางคน เช่น เดวิด เชเพิร์ด นิวิสัน (David Shepherd Nivison) และเอดเวิร์ด แอล. เชาเนสซี (Edward L. Shaughnessy) แย้งว่า เนื้อความบางส่วนคัดลอกจากต้นฉบับมาอย่างเที่ยงตรง ปราศจากการแก้ไขเพิ่มเติม
โรงเรียนกุดรังประชาสรรค์
อาคาร สถานที่
โรงเรียนกุดรังประชาสรรค์ มีเนื้อที่ 75 ไร่ เป็นที่ราชพัสดุทั้งหมด ภายในประกอบด้วยอาคารเรียน 2 หลัง อาคารเอนกประสงค์ 3 หลัง สนามฟุตบอลและสนามวอลเลย์บอล
จักรพรรดิซูชุง
แหล่งข้อมูลอื่น
553 592
อาสนวิหารมิลาน
อาสนวิหารมิลาน (Duomo di Milano) หรือชื่อเต็มคือ อาสนมหาวิหารมหานครแม่พระบังเกิด (Basilica cattedrale metropolitana di Santa Maria Nascente) เป็นโบสถ์โรมันคาทอลิกระดับอาสนวิหารและมหาวิหารรองในนครมิลาน ประเทศอิตาลี สร้างอุทิศแก่การบังเกิดของพระนางมารีย์ และเป็นวิหารประจำตำแหน่งอัครมุขนายกแห่งมิลาน
วัดทองจันทริการาม
ที่ตั้งวัด
ตั้งอยู่ที่เลขที่ 25 หมู่ที่ 3 ตำบลพะยอม อำเภอวังน้อย จังหวัดพระนครศรีอยุธยา
จิ้งหรีดทองแดงลาย
เป็นจิ้งหรีดอีกชนิดหนึ่ง ที่นิยมเลี้ยงเป็นสัตว์เลี้ยง และเป็นชนิดที่มีการเลี้ยงเป็นสัตว์เศรษฐกิจมากที่สุด เพราะจิ้งหรีดทองแดงลาย เป็นจิ้งหรีดที่มีขนาดเล็ก ให้ไข่เยอะ จึงมีความมันกว่าจิ้งหรีดชนิดอื่นเมื่อรับประทาน
ร้านนายอินทร์
ร้านนายอินทร์ เป็นร้านค้าปลีกหนังสือในเครือบริษัท อมรินทร์ คอร์เปอเรชั่นส์ จำกัด (มหาชน) โดยมุ่งหวังให้เป็นเวทีแสดงความสามารถของนักเขียน อีกทั้งเป็นแรงสนับสนุนให้เกิดงานเขียนใหม่ ๆ ที่มีคุณภาพในสังคมไทย ร้านนายอินทร์ได้จัดการประกวด รางวัลนายอินทร์อะวอร์ด เป็นครั้งแรกเมื่อ 12 กรกฎาคม พ.ศ. 2542 เป็นต้นมา ในปี พ.ศ. 2542 นั้น ร้านนายอินทร์ริเริ่มโครงการประกวดรางวัลนายอินทร์อะวอร์ด ด้วยการจัดประกวดต้นฉบับ ประเภทสารคดีเป็นประเภทแรก ต่อมาในปี พ.ศ. 2543 จึงเพิ่มประเภทของประกวดเป็นหนังสือภาพสำหรับเด็ก และวรรณกรรมเยาวชนด้วย กระทั่งปีพุทธศักราช 2548 จึงได้จัดประกวดประเภท เรื่องสั้น กวีนิพนธ์ และนวนิยาย รวมประเภทการประกวดจากอดีตถึงปัจจุบันคือ 6 ประเภท
โพรทิสต์
โพรทิสต์อาศัยอยู่ในสภาวะแวดล้อมใดก็ได้เกือบทั้งหมดที่มีน้ำในรูปของเหลว โพรทิสต์หลายชนิดเช่นสาหร่ายสามารถสังเคราะห์ด้วยแสงได้ และเป็นผู้ผลิตปฐมภูมิที่สำคัญยิ่งในระบบนิเวศ โดยเฉพาะอย่างยิ่งแพลงก์ตอนที่อาศัยอยู่ในมหาสมุทร ส่วนโพรทิสต์อื่น ๆ อย่างเช่นคิเนโทพลาสติด (Kinetoplastid) และเอพิคอมเพล็กซา (Apicomplexa) ก่อให้เกิดโรคร้ายแรงในมนุษย์เช่นมาลาเรียและโรคเหงาหลับ
ภาษาอินโดนีเซีย
คำคุณศัพท์
คำคุณศัพท์ในภาษาอินโดนีเซียตามหลังคำนาม
เพศทางไวยากรณ์
ภาษาอินโดนีเซียมีการแบ่งเพศของคำน้อย คำจำนวนมากที่อ้างถึงบุคคลไม่มีการจำแนกเพศ ตัวอย่างเช่น adik หมายถึงน้องโดยไม่ระบุเพศ ไม่มีการแยกคำที่หมายถึง"คนรัก" ออกเป็นผู้ชายหรือผู้หญิง ถ้าต้องการระบุเพศจะเพิ่มคำคุณศัพท์เข้ามา เช่น adik laki-laki หมายถึงน้องชายที่สืบสายโลหิตเดียวกัน ไม่มีคำที่มีความหมายตรงกับภาษาอังกฤษ "man" ที่หมายถึงผู้ชายและความเป็นมนุษย์โดยทั่วไป
การเรียงลำดับคำ
รูปแบบพื้นฐานของประโยคเป็น ประธาน-กริยา-กรรม แต่จะใช้ในรูปถูกกระทำ กรรม-กริยา- (ประธาน) ได้ ซึ่งถือเป็นประโยคแบบละประธาน คำขยายตามหลังคำที่ถูกขยาย
คำศัพท์
เนื่งจากมีคำยืมจากหลายภาษาจึงมีคำที่มีความหมายเหมือนกันมาก เช่นคำว่า "หนังสือ" มีถึง 3 คำ คือ pustaka จากภาษาสันสกฤต kitab จากภาษาอาหรับ และ buku จากภาษาดัตช์ ความหมายของทั้ง 3 คำนี้ต่างกันเล็กน้อย pustaka ใช้กับหนังสือเกี่ยวกับเรื่องราวโบราณ หรือความรู้ในวงจำกัด ถ้าอยู่ในรูป perpustakaan หมายถึงห้องสมุด kitab ใช้กับหนังสือทางศาสนา เช่น alkitab หมายถึงคัมภีร์ไบเบิล buku ใช้เรียกหนังสือทั่วไป
สดับลมขับขาน
สดับลมขับขาน (, Kaze no uta o kike, อังกฤษ: Hear the Wind Sing) เป็นนิยายเรื่องแรกของฮะรุกิ มุระกะมิ นักเขียนชาวญี่ปุ่น ตีพิมพ์ครั้งแรกใน ค.ศ. 1979 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกเมื่อ ค.ศ. 2002 โดยสำนักพิมพ์แม่ไก่ขยัน
ฟุตบอลชิงแชมป์แห่งชาติยุโรป 2020 รอบคัดเลือก
ตารางการแข่งขัน
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 2 ธันวาคม ค.ศ. 2018 ต่อเนืองจากการจับสลาก
กลุ่ม
แต่ละนัดจะทำการแข่งขันตั้งแต่วันที่ 21 มีนาคม ถึง 19 พฤศจิกายน ค.ศ. 2019.
ตารางอันดับโดยรวม
การจัดอันดับโดยรวมจะถูกใช้สำหรับการจัดทีมวางใน การจับสลากฟุตบอลชิงแชมป์แห่งชาติยุโรป 2020 รอบสุดท้าย
ประเทศคีร์กีซสถาน
ลักษณะภูมิอากาศ
ลักษณะภูมิอากาศที่ปรากฏในพื้นที่ของคีร์กีซสถาน พิจารณาเป็นเขตของภูมิอากาศได้ดังนี้
พิชาภา ลิมศนุกาญจน์
มิสไทยนิวเยียร์ยูเอสเอ 2014
โคลีน พิชาภา ลิมศนุกาญจน์ ได้เข้าร่วมประกวดมิสไทยนิวเยียร์ยูเอสเอ 2014 และเธอสามารถคว้าตำแหน่งมิสไทยนิวเยียร์ยูเอสเอ 2014 พร้อมด้วยรางวัล ชุดกีฬายอดเยี่ยม, ชุดไทยยอดเยี่ยม
มิสเวิลด์ 2018
นิโคลีนเป็นตัวแทนของประเทศไทยไปประกวดมิสเวิลด์ 2018ที่ประเทศจีน และสามารถคว้าตำแหน่งรองชนะเลิศ และราชินีแห่งทวีปเอเชีย (Continental Queen of Asia). การประกวดครั้งนี้ถือว่าเป็นการสร้างประวัติศาสตร์กับเวทีมิสเวิลด์ของนางงามชาวไทย โดยนิโคลีนเป็นตัวแทนจากประเทศไทยคนแรกที่สามารถคว้าตำแหน่งรองชนะเลิศ ซึ่งถือว่าเป็นลำดับที่ดีที่สุดของประเทศไทยในเวทีมิสเวิลด์ตั้งแต่เริ่มส่งตัวแทนประกวดในปี พ.ศ 2511
ซีรีส (เทพปกรณัม)
ประวัติ
ชาวโรมันรับเทพีซีรีสเข้ามาช่วง 496 ปีก่อนคริสตกาลซึ่งเป็นช่วงข้าวยากหมากแพง เมื่อคำทำนายในหนังสือพยากรณ์ซิบบิลลิน (Sibylline books) แนะนำให้รับเอาเทพีดีมีเทอร์ (Demeter) ของกรีกที่มีชั้นเท่ากันมา พร้อมด้วยเทพีโคเร (Kore) หรือเทพีเพอร์เซโฟเน (Persephone) และเทพเอียคชุส (Iacchus) หรือก็คือเทพไดโอไนซัส (Dionysus) นั่นเอง เทพีซีรีสได้รับการบูชาและเฉลิมฉลองในพิธีกรรมทางศานสาอย่างลับๆ โดยผู้หญิงในงานเทศกาลแอมบาร์วาเลีย (Ambarvalia) ที่จัดขึ้นในเดือนพฤษภาคม สถานศักดิ์สิทธิ์ของเทพีซีรีสตั้งอยู่ที่เนินเขาอเวนทีน (Aventine Hill) ในกรุงโรม งานเทศกาลของเทพีซีรีสคืองานเซเรียลเลีย (Cerealia) หรือ งานลูดิ เซเรียลเลส (Ludi Ceriales) ซึ่งมีความหมายว่า "เกมส์แห่งเทพีซีรีส" ที่ริเริ่มขึ้นในศตวรรษที่ 3 ก่อนคริสตกาล และจัดขึ้นทุก ๆ ปีให้วันที่ 12 ถึง 19 เมษายน การบูชาสักการะเทพีซีรีสกลายเป็นความเกี่ยวข้องกับสามัญชนผู้ครองการค้าขายข้าวโพด พิธีกรรมการบูชานางเป็นที่รู้จักเพียงเล็กน้อย หนึ่งในสิ่งที่ทราบกันดีก็คือพิธีกรรมแปลกประหลาดที่ต้องตีตราที่หางของสุนัขจิ้งจอกซึ่งจะถูกปล่อยในสนามแข่งเซอร์คัส แม็กซิมุซ (Circus Maximus)
เทพีซีรีสยังมีเทพชั้นรองอีกสิบสององค์เป็นผู้ช่วยของนาง ที่จะทำหน้าที่ต่างๆ กันเกี่ยวกับการเกษตรกรรม เทพเหล่านั้นคือ "เทพเวอร์แวคเตอร์ (Vervactor) เทพผู้รักษาผืนดิน เทพเรพพาเรเตอร์ (Reparator) เทพผู้ตระเตรียมผืนดิน เทพอิมพอร์คซิเตอร์ (Imporcitor) เทพผู้ไถร่องดิน" (ซึ่งนามของเทพองค์นี้ดัดแปลงมาจากคำว่า imporcare ในภาษาละติน ซึ่งมีความหมายว่า ใส่ในร่องดิน) "เทพอินซิเตอร์ (Insitor) เทพผู้หว่านเมล็ด เทพซับบรันซิเนเตอร์ (Subruncinator) เทพผู้ เทพเมสเซอร์ (Messor) เทพผู้เก็บเกี่ยว เทพโคนูเอ็คเตอร์ (Conuector) เทพผู้ขนส่ง เทพคอนดิเตอร์ (Conditor) เทพผู้เก็บรักษา และเทพโพรมิเตอร์ (Promitor) เทพผู้แจกจ่าย"
ปลายสายรุ้ง
การตอบรับ
เพลง "ปลายสายรุ้ง" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 ธันวาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยูแคริโอต
ยูแคริโอต (eukaryote) คือ สิ่งมีชีวิตที่เซลล์มีนิวเคลียสและโครงสร้างอื่น (ออร์แกเนลล์) อยู่ภายในเยื่อหุ้มเซลล์ ยูแคริโอตเป็นหน่วยอนุกรมวิธาน ยูคาร์ยาหรือยูแคริโอตา อย่างเป็นทางการ เยื่อหุ้มนิวเคลียสเป็นโครงสร้างที่นิยามเซลล์ยูแคริโอตแยกจากเซลล์โปรแคริโอต โดยภายในเยื่อหุ้มนิวเคลียสมีสารพันธุกรรม การมีนิวเคลียสเป็นที่มาของชื่อยูแคริโอต ซึ่งมาจากภาษากรีก εὗ (eu, "ดี") และ κάρυον (karyon, "ผลมีเมล็ดเดียว" หรือ "เมล็ด") เซลล์ยูแคริโอตส่วนใหญ่ยังมีออร์แกเนลล์ที่มีเยื่อหุ้มอื่นด้วย เช่น ไมโทคอนเดรียหรือกอลจิแอพพาราตัส นอกเหนือจากนี้ พืชและสาหร่ายยังมีคลอโรพลาสต์ สิ่งมีชีวิตเซลล์เดียวหลายชนิดเป็นยูแคริโอต เช่น โปรโตซัว แต่สิ่งมีชีวิตหลายเซลล์ทุกชนิดเป็นยูแคริโอต ซึ่งได้แก่ สัตว์ พืชและเห็ดรา
พร็อกซิมาคนครึ่งม้า บี
มวล ขนาด และอุณหภูมิ
หากดาวเคราะห์ดวงนี้มีองค์ประกอบเป็นหินและมีความหนาแน่นเท่ากับของโลก จะได้ค่ารัศมีของดาวอย่างต่ำคือ 1.1 เท่าของรัศมีโลก (R⊕) แต่ถ้าหากดาวเคราะห์มีความหนาแน่นน้อยกว่าโลกหรือมีมวลมากกว่ามวลอย่างต่ำที่วัดได้ครั้งแรกนั้น ขนาดของดาวที่คำนวณได้ก็จะใหญ่ขึ้น ดาวพร็อกซิมาคนครึ่งม้า บี มีอุณหภูมิสมดุลดาวเคราะห์ 234 K (−39 °C) ทำให้ทราบว่าดาวเคราะห์ดวงนี้ตั้งอยู่ในเขตอาศัยได้ของดาวฤกษ์แม่
พระโกศทองใหญ่
ประวัติ
ปัจจุบัน พระโกศทองใหญ่มีจำนวนทั้งสิ้น 3 องค์ โดยองค์แรกนั้นสร้างขึ้นโดยพระบาทสมเด็จพระพุทธยอดฟ้าจุฬาโลกมหาราช ส่วนองค์ที่ 2 พระบาทสมเด็จพระจุลจอมเกล้าเจ้าอยู่หัวโปรดให้พระวรวงศ์เธอ กรมหมื่นปราบปรปักษ์ รองเสนาบดีกระทรวงวังและผู้บัญชาการกรมช่างสิบหมู่สร้างขึ้น เรียกว่า พระโกศทองใหญ่ รัชกาลที่ 5 หรือพระลองทองใหญ่ รัชกาลที่ 5 ซึ่งพระโกศทั้ง 2 องค์ข้างต้นนั้น ผ่านการใช้งานจนอยู่ในสภาพที่ทรุดโทรม ดังนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงทรงพระกรุณาโปรดเกล้าฯ ให้สร้างพระโกศทองใหญ่องค์ที่ 3 ขึ้น โดยนำมาใช้เป็นเครื่องประกอบพระอิสริยยศของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์เป็นพระองค์แรก
คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี
ประวัติ
คณะเทคโนโลยีสื่อสารมวลชน จัดตั้งเมื่อวันที่ 4 ธันวาคม พ.ศ. 2543 โดยยกฐานะจากภาควิชาเทคโนโลยีการถ่ายภาพและการพิมพ์ สังกัดคณะวิศวกรรมและเทคโนโลยีการเกษตร โดยประกาศจัดตั้งของสถาบันเทคโนโลยีราชมงคลในขณะนั้น ซึ่งปัจจุบันได้ปรับเปลี่ยนมาเป็นมหาวิทยาลัยเทคโนโลยีราชมงคลธัญบุรี ตามพระราชบัญญัติมหาวิทยาลัยเทคโนโลยีราชมงคล พ.ศ. 2548 โดยมีวัตถุประสงค์ของการก่อตั้งคณะเทคโนโลยีสื่อสารมวลชนดังนี้
โตโยต้า 86
รุ่นที่ 2 (ZN8/ZD8; 2021)
สำหรับ Subaru BRZ ใหม่ ที่เปิดตัวในไทย ทั้งหมดนำเข้าจากประเทศ ญี่ปุ่น 🇯🇵 มาพร้อมเครื่องยนต์ Boxer 2.4 ลิตร ให้กำลังสูงสุด 237 แรงม้า และทำแรงบิดสูงสุด 250 นิวตันเมตร มีให้เลือก ทั้งรุ่นเกียร์ธรรมดา และ เกียร์อัตโนมัติ
ก่อนหน้านี้ Subaru BRZ ใหม่ ถูกเปิดตัวในบ้านเราและเปิดรับจองไปแล้ว ณ งาน Bangkok International Motor Show 2022 ที่ผ่านมา กระแสตอบรับถือว่าดีเกินคาด จำนวนรถที่ถูกส่งมาจากญี่ปุ่นไม่เพียงพอต่อความต้องการของลูกค้าชาวไทย ถึงขั้นต้องประกาศงดรับจองชั่วคราว ทว่ายังพอจะมีข่าวดีสำหรับคนที่พลาด BRZ ไป รวมถึงคนที่ตั้งหน้าตั้งตารอ GR 86 อยู่ เนื่องจาก Toyota Motor ประเทศไทย เตรียมนำ GR 86 เข้ามาจำหน่ายในประเทศไทย เปิดตัวช่วงไตรมาส 3 (เดือนกรกฎาคม – กันยายน) ของปี 2022 นี้ ! สำหรับราคา อยู่ที่ 2,949,000 บาท
มะเร็งตับอ่อน
ข้อมูล ค.ศ. 2015 พบว่ามีผู้เสียชีวิตจากมะเร็งตับอ่อนรวมกันทุกชนิดทั่วโลก 411,600 คน เป็นสาเหตุการเสียชีวิตจากมะเร็งที่พบบ่อยที่สุดเป็นอันดับ 5 ในประเทศอังกฤษ และอันดับ 3 ในสหรัฐ ผู้ป่วยส่วนใหญ่อยู่ในกลุ่มประเทศพัฒนาแล้ว โดยคิดเป็นร้อยละ 70 ของผู้ป่วยใหม่ทั้งหมดจากข้อมูลปี ค.ศ. 2012 มะเร็งตับอ่อนชนิดเซลล์ต่อมโดยทั่วไปแล้วมีพยากรณ์โรคที่ไม่ดี โดยจะมีผู้ป่วยรอดชีวิตร้อยละ 25 ที่เวลาหนึ่งปีหลังวินิจฉัย และลดเหลือร้อยละ 5 ที่เวลาห้าปีหลังวินิจฉัย หากสามารถวินิจฉัยได้ในระยะเริ่มแรกอัตรารอดชีวิตที่ห้าปีจะเพิ่มเป็นร้อยละ 20 มะเร็งตับอ่อนชนิดนิวโรเอนโดครินมีพยากรณ์โรคที่ดีกว่า โดยมีอัตรารอดชีวิตที่ห้าปีอยู่ที่ร้อยละ 65 อย่างไรก็ดีอัตรารอดชีวิตยังมีความแตกต่างกันขึ้นอยู่กับชนิดย่อย
อาการในระยะแพร่กระจาย
เมื่อมะเร็งตับอ่อนแพร่กระจายไปยังอวัยวะอื่นๆ ก็อาจทำให้เกิดอาการต่างๆ ได้เพิ่มเติม โดยทั่วไปแล้วมะเร็งตับอ่อนชนิดเซลล์ต่อมมักแพร่กระจายไปยังต่อมน้ำเหลืองบริเวณใกล้เคียง หลังจากนั้นจึงแพร่กระจายไปยังตับ เยื่อบุช่องท้อง ลำไส้ใหญ่ หรือปอด บางครั้งอาจพบมะเร็งตับอ่อนแพร่กระจายไปยังกระดูก หรือสมอง ได้ แต่พบได้น้อย
ทรชนคนปล้นโลก: เกาหลีเดือด
ทรชนคนปล้นโลก: เกาหลีเดือด เป็นซีรีส์โทรทัศน์เกาหลีใต้ และซีรีส์ที่สองในทรชนคนปล้นโลก แฟรนไชส์ โดยเค้าโครงมาจากซีรีส์สเปน ทรชนคนปล้นโลก: เกาหลีเดือด กำกับโดย Kim Hong-sun เขียนบทโดย Ryu Yong-jae เป็นซีรีส์ของเน็ตฟลิกซ์ ที่นำแสดงโดย Yoo Ji-tae, Yunjin Kim, Park Hae-soo, Jeon Jong-seo, Lee Hyun-woo, Lee Won-jong, และ Park Myung-hoon 6 ตอนแรกออกในวันที่ 24 มิถุนายน ค.ศ. 2022 ทางเน็ตฟลิกซ์ ส่วนพาร์ต 2 ออกในวันที่ 9 ธันวาคม ค.ศ. 2022
คาร์ดิแกน (เพลง)
ในเชิงพาณิชย์ "คาร์ดิแกน" เปิดตัวบนชาร์ตเพลงสปอติฟายทั่วโลก ด้วยจำนวนการสตรีมมากกว่า 7.742 ล้านครั้ง ซึ่งเป็นการเปิดตัวที่มากที่สุดสำหรับเพลงบนแพลตฟอร์มในปี ค.ศ. 2020 โดยเพลงเปิดตัวที่อันดับหนึ่งของบิลบอร์ดฮอต 100 เช่นกัน สวิฟต์ทำคะแนนซิงเกิลอันดับหนึ่งในสหรัฐฯ อันดับที่หกในอาชีพของเธอ นอกจาก โฟล์กลอร์ จะเปิดตัวบนชาร์ต บิลบอร์ด 200 ในสัปดาห์เดียวกันแล้ว เธอยังเป็นศิลปินคนแรกที่เปิดตัวพร้อมกันบนชาร์ต ฮอต 100 และบิลบอร์ด 200 นอกจากนี้ "คาร์ดิแกน" ยังครองอันดับหนึ่งในฮอตอัลเทอร์เนทีฟซองก์, ฮอตร็อกแอนด์อัลเทอร์เนทีฟซองก์, สตรีมมิงซองก์ และการขายเพลงดิจิทัล อันดับยอดขายเพลงดิจิทัล ทำให้สวิฟต์เป็นบุคคลครั้งแรกในประวัติศาสตร์ที่ครองอันดับสูงสุดในชาร์ตถึง 20 รายการในช่วงหลัง และเพลงขึ้นสู่อันดับหนึ่งในออสเตรเลีย ติดสิบอันดับแรกในแคนาดา ไอร์แลนด์ มาเลเซีย นิวซีแลนด์ สิงคโปร์ และสหราชอาณาจักร และติดอันดับ 20 ในเดนมาร์ก เอสโตเนีย ลิทัวเนีย และสกอตแลนด์
ดิว ไปด้วยกันนะ
ดิว ไปด้วยกันนะ (Dew) เป็นภาพยนตร์ไทยแนวโรแมนติก ออกฉายวันที่ 31 ตุลาคม พ.ศ. 2562 กำกับและเขียนบทโดยชูเกียรติ ศักดิ์วีระกุล สร้างโดยซีเจ เมเจอร์ เอ็นเตอร์เทนเม้นท์ นำแสดงโดยศุกลวัฒน์ คณารศ, ญารินดา บุนนาค, ภวัต จิตต์สว่างดี, ศดานนท์ ดุรงคเวโรจน์, ดริสา การพจน์, อาภาศิริ นิติพน และวราพรรณ หงุ่ยตระกูล
งานสร้าง
ชูเกียรติได้หันมาทำละครหลังจากที่กำกับภาพยนตร์เรื่อง รักแห่งสยาม จนในช่วงปี 2561 แฟนของชูเกียรติซึ่งมีส่วนร่วมในกองถ่ายด้วย ป่วยและเสียชีวิตจากโรคมะเร็งต่อมน้ำเหลือง เป็นจุดเปลี่ยนของชีวิต ทำให้เตรียมปั้นนักแสดงเพื่อทำหนังเรื่องใหม่ ซึ่งแฟนของเขาก็ยังมีส่วนร่วมในการถ่ายทำหนังเรื่อง ดิว ไปด้วยกันนะ ด้วยเช่นกัน
ไครซิส วอร์เฮด
เกมเพลย์ในภาคนี้ เน้นความเป็นแอคชั่นมากขึ้น และมีความดุเดือดขึ้นเมื่อเทียบกับไครซิส โดยผู้เล่นจะได้รับบทบาทเป็น ไซโค ซึ่งเป็นหนึ่งในสมาชิกทีมเดลต้า ทีมเดียวกับ โนแมด ออกทำภารกิจแยกของตัวเอง ซึ่งเป็นการขยายเนื้อเรื่องบางส่วนที่ขาดหายไปในไครซิส
วิทยาลัยการคอมพิวเตอร์ มหาวิทยาลัยขอนแก่น
วิทยาลัยการคอมพิวเตอร์ มหาวิทยาลัยขอนแก่น (อังกฤษ : College of Computing, Khon Kaen University) เป็นส่วนงานเทียบเท่าคณะวิชาโดยยกฐานะจากสาขาวิชาวิทยาการคอมพิวเตอร์ คณะวิทยาศาสตร์ ไปสู่การบริหารจัดการตามพันธกิจอย่างมีประสิทธิภาพโดยจะเป็นองค์กรที่สามารถผลิตผลงานวิจัย ผลิตนักศึกษา พัฒนาทรัพยากรมนุษย์ด้านเทคโนโลยีดิจิทัลที่สอดคล้องกับนโยบายทั้งในระดับมหาวิทยาลัยและทิศทางการพัฒนาของประเทศ นอกจากนั้นยังมีความคาดหวังให้หน่วยงานใหม่นี้เป็นองค์กรที่มีอัตลักษณ์ด้านเทคโนโลยีดิจิทัลของมหาวิทยาลัยอีกด้วย
เจค จิลเลินฮาล
ชีวิตช่วงแรกและการศึกษา
นอกจากนั้นพ่อและแม่ยังให้จิลเลนฮอลหารายได้พิเศษช่วงฤดูร้อนให้กับตัวเอง โดยทำงานเป็นเจ้าหน้าที่คอยช่วยชีวิตคนบริเวณชายหาดและบริกรที่ภัตตาคารที่เพื่อนของพ่อเขาเป็นเจ้าของ
หุบเขาเร้นรักและอนาคต
ในปี พ.ศ. 2548 จิลเลนฮอลได้ให้เสียงพากย์กับภาพยนตร์แอนิเมชันเรื่องสั้นเรื่อง The Man Who Walked Between the Towers เค้าโครงมาจากหนังสือเขียนโดย มอร์ดิไซ เกอร์สไตน์
บอสตัน เซลติกส์
บอสตัน เซลติกส์เป็นทีมบาสเกตบอลในลีกเอ็นบีเอ ในเมืองบอสตัน รัฐแมสซาชูเซตส์ เล่นอยู่ในดิวิชั่นแอตแลนติกในคอนเฟอเรนส์ตะวันออก บอสตัน เซลติกส์ เป็นทีมที่ได้แชมป์มากที่สุดคือ 17 สมัย ใช้สนามทีดีการ์เด้นเป็นสนามเหย้าร่วมกับทีมฮอกกี้น้ำแข็ง บอสตัน บรูนส์ ของลีกเอ็นเอชแอล ปัจจุบันบอสตันเซลติกส์เป็นเพียงหนึ่งในสองทีมที่ยังคงเล่นอยู่ในเมืองเดิมตั้งแต่ก่อตั้งทีม (อีกทีมคือ นิวยอร์ก นิกส์)
สำนักงานรับรองมาตรฐานและประเมินคุณภาพการศึกษา (องค์การมหาชน)
สำนักงานรับรองมาตรฐานและประเมินคุณภาพการศึกษา (องค์การมหาชน)  หรือ สมศ. เป็นหน่วยงานที่ทำหน้าที่ประเมินคุณภาพภายนอกของสถานศึกษาทุกแห่งของประเทศไทย ทั้งในระดับการศึกษาขั้นพื้นฐาน ด้านการอาชีวศึกษา และระดับอุดมศึกษา
ค่าเปิดรับแสง
! rowspan="2" style="padding: 0.1em 0.5em;" | EV ! colspan="13" | f -number ! 1.0 !! 1.4 !! 2.0 !! 2.8 !! 4.0 !! 5.6 !! 8.0 !! 11 !! 16 !! 22 !! 32 !! 45 !! 64 ! style="text-align: right; padding: 0.1em 0.5em;" | −6 ! style="text-align: right; padding: 0.1em 0.5em;" | −5 ! style="text-align: right; padding: 0.1em 0.5em;" | −4 ! style="text-align: right; padding: 0.1em 0.5em;" | −3 ! style="text-align: right; padding: 0.1em 0.5em;" | −2 ! style="text-align: right; padding: 0.1em 0.5em;" | −1 ! style="text-align: right; padding: 0.1em 0.5em;" | 0 ! style="text-align: right; padding: 0.1em 0.5em;" | 1 ! style="text-align: right; padding: 0.1em 0.5em;" | 2 ! style="text-align: right; padding: 0.1em 0.5em;" | 3 ! style="text-align: right; padding: 0.1em 0.5em;" | 4 ! style="text-align: right; padding: 0.1em 0.5em;" | 5 ! style="text-align: right; padding: 0.1em 0.5em;" | 6 ! style="text-align: right; padding: 0.1em 0.5em;" | 7 ! style="text-align: right; padding: 0.1em 0.5em;" | 8 ! style="text-align: right; padding: 0.1em 0.5em;" | 9 ! style="text-align: right; padding: 0.1em 0.5em;" | 10 ! style="text-align: right; padding: 0.1em 0.5em;" | 11 ! style="text-align: right; padding: 0.1em 0.5em;" | 12 ! style="text-align: right; padding: 0.1em 0.5em;" | 13 ! style="text-align: right; padding: 0.1em 0.5em;" | 14 ! style="text-align: right; padding: 0.1em 0.5em;" | 15 ! style="text-align: right; padding: 0.1em 0.5em;" | 16
สาธารณรัฐสังคมนิยมประชาชนแอลเบเนีย
สาธารณรัฐสังคมนิยมประชาชนแอลเบเนีย (People's Socialist Republic of Albania (PSRA); Republika Popullore Socialiste e Shqipërisë) เป็นชื่อเรียกอย่างเป็นทางการของ "ประเทศแอลเบเนีย" เป็นประเทศอยู่ภายใต้รัฐคอมมิวนิสต์ตั้งแต่ ค.ศ. 1944 ถึง ค.ศ. 1992 ปกครองตามแบบ "รัฐบาลพรรคเดียว" แบบชาตินิยมฮอกซา ประเทศแอลเบเนียนี้ เคยเป็นอดีตรัฐบริวารของสหภาพโซเวียต ตั้งแต่ ค.ศ.1944 ถึงปี ค.ศ.1961
พรรคประชาธิปไตยแห่งเกาหลี
พรรคนี้ก่อตั้งขึ้นเมื่อวันที่ 26 มีนาคม ค.ศ. 2014 ในฐานะการรวมกันของพรรคประชาธิปไตย และคณะกรรมการเตรียมความพร้อมของพรรควิสัยทัศน์การเมืองใหม่ โดยอดีตพรรคประชาธิปไตยได้รับการรวมเข้าสู่พันธมิตรการเมืองใหม่เพื่อประชาธิปไตยอย่างถูกกฎหมายหลังจากการก่อระยะหลัง ในขณะที่คณะกรรมการเตรียมความพร้อมของพรรควิสัยทัศน์การเมืองใหม่ถูกยุบ กับสมาชิกที่สนับสนุนการควบรวมเข้าร่วมพันธมิตรการเมืองใหม่เพื่อประชาธิปไตยเฉพาะราย
การบุกครองเกาะซิซิลีของฝ่ายสัมพันธมิตร
การรุกรานเกาะซิซิลีของฝ่ายสัมพันธมิตร หรือในชื่อรหัสว่า ปฏิบัติการฮัสกี (Operation Husky) เป็นหนึ่งในปฏิบัติการหลักในสงครามโลกครั้งที่สองของฝ่ายสัมพันธมิตร เพื่อยึดครองเกาะซิซิลีจากฝ่ายอักษะ การรุกครั้งนี้เป็นการปฏิบัติการระดับใหญ่โดยใช้ยานลำเลียงพลสะเทินน้ำสะเทินบกและพลร่มจำนวนมาก และการรบภาคพื้นดินเป็นเวลานานถึง 6 สัปดาห์ การรบครั้งนี้ยังนับได้ว่าเป็นเปิดฉากของการทัพอิตาลีอีกด้วย
Eurolophosaurus
Eurolophosaurus เป็นสกุลของสัตว์เลื้อยคลานที่อยู่ในวงศ์ Tropiduridae
กีฬาว่ายน้ำในโอลิมปิกฤดูร้อน 1948
การแข่งขันกีฬาว่ายน้ำในโอลิมปิกฤดูร้อน 1948 เป็นการแข่งขันว่ายน้ำโอลิมปิกที่จัดขึ้นในกรุงลอนดอน สหราชอาณาจักร กำหนดแข่งขันระหว่างวันที่ 30 กรกฎาคม - 7 สิงหาคม พ.ศ. 2491
ฟอร์บิดเดนคัลเลอส์
ในปี ค.ศ. 1984 มีการบันทึกเสียงใหม่และออกในหน้าบีของซิงเกิล "Red Guitar" ซิงเกิลแรกของอัลบั้มเดี่ยวชุดแรกของซิลเวียนชุด Brilliant Trees และต่อมายังเป็นเพลงแถมในอัลบั้มปี 1987 ของเขาที่ชื่อ Secrets of the Beehive ทั้งซะกะโมะโตะและซิลเวียนได้บันทึกเสียงเพลงนี้หลายครั้งหลายรูปแบบ รวมถึงในรูปแบบเพลงบรรเลง (ภายใต้ชื่อเพลงว่า "Merry Christmas, Mr. Lawrence") และเพลงร้อง เวอร์ชันเพลงบรรเลงที่มีเสียงร้องของซิลเวียนยังอยู่ในอัลบั้มเพลงของซะกะโมะโตะ ชุด Cinemage ในปี 1999
กลอเรียสไมนด์
ประวัติ
เพลง "กลอเรียสไมนด์" เป็นเพลงสุดท้ายที่อิซูมิ ซากาอิ นักร้องนำของวงซาร์ด บันทึกเสียงไว้ในช่วงเข้ารักษาตัวที่โรงพยาบาล โดยมีมารดาพาไปบันทึกเสียงที่สตูดิโอเพราะเธอไม่สามารถเดินได้ด้วยตนเอง ก่อนเสียชีวิตในเวลาต่อมา เพลงยังไม่ครบถ้วนสมบูรณ์นัก เพราะมีเพียงการบันทึกเสียงคอรัสเพียงส่วนเดียว ในส่วนของคอรัสได้รับการช่วยเหลือจากยูริ นากามูระ นักร้องนำวงการ์เนตโครว์ ทำให้ส่วนคอรัสสมบูรณ์ยิ่งขึ้น ส่วนเนื้อร้องที่เป็นภาษาอังกฤษถูกนำมาจากเพลงอื่นที่ซากาอิบันทึกเสียงไว้แต่ไม่ได้รับการเผยแพร่มาก่อน และไม่เกี่ยวข้องกับเพลง "กลอเรียสไมนด์" เลย และเพลงนี้ถูกใช้เป็นเพลงเปิดลำดับที่ 21 ของอนิเมะเรื่อง ยอดนักสืบจิ๋วโคนัน
โรงเรียนโยธินบูรณะ
โรงเรียนโยธินบูรณะ เป็นโรงเรียนสหศึกษาระดับมัธยมศึกษา สังกัดกระทรวงศึกษาธิการ ก่อตั้งเมื่อวันที่ 20 มิถุนายน พ.ศ. 2478 มีนายภักดิ์ ฉวีสุข เป็นครูใหญ่ท่านแรก (พ.ศ. 2478-2479) และนายสันทัด เมี้ยนกำเนิด เป็นผู้อำนวยการท่านแรก (พ.ศ. 2513-2519) เดิมตั้งอยู่เลขที่ 1162 แยกเกียกกาย ถนนสามเสน แขวงถนนนครไชยศรี เขตดุสิต กรุงเทพมหานคร แต่ต่อมาพื้นที่บริเวณดังกล่าวถูกใช้ในการก่อสร้างสัปปายะสภาสถานซึ่งเป็นอาคารรัฐสภาไทยแห่งใหม่ในปัจจุบัน จึงได้ย้ายมาทำการเรียนการสอนบนที่ตั้งแห่งใหม่ที่เลขที่ 1313 ถนนประชาราษฎร์ สาย 1 แขวงบางซื่อ เขตบางซื่อ กรุงเทพมหานคร
ก่อนที่จะมาเป็นโยธินบูรณะ
เมื่อวันที่ 29 กรกฎาคม พ.ศ. 2551 คณะรัฐมนตรีได้มีมติเห็นชอบให้อนุมัติงบประมาณประจำปี พ.ศ. 2552 เป็นเงิน 12,000 ล้านบาท เพื่อก่อสร้างอาคารรัฐสภาแห่งใหม่ในชื่อ สัปปายะสภาสถาน บนพื้นที่ 119 ไร่ริมแม่น้ำเจ้าพระยา บริเวณมุมตะวันตกเฉียงใต้ของแยกเกียกกาย จึงทำให้สถานที่ราชการต่าง ๆ ในบริเวณนั้นต้องย้ายออกไปจากบริเวณดังกล่าว ซึ่งรวมถึงโรงเรียนโยธินบูรณะด้วย แต่ว่ารัฐบาลในสมัยนายสมัคร สุนทรเวช ได้มอบพื้นที่บนถนนประชาราษฎร์ สาย 1 ห่างจากที่ตั้งเดิมประมาณ 2 กิโลเมตร สร้างเป็นโรงเรียนโยธินบูรณะแห่งใหม่ให้แทน โดยได้เริ่มการเรียนการสอนในพื้นที่แห่งใหม่ในวันที่ 16 พฤษภาคม พ.ศ. 2559
รายนามศิษย์เก่าโรงเรียนโยธินบูรณะ
มิสไทยแลนด์เวิลด์ 2557 นักแสดง
กีฬาเยาวชนแห่งชาติ ครั้งที่ 36
กีฬาเยาวชนแห่งชาติ ครั้งที่ 36 (36th Thailand National Youth Games) หรือเป็นที่รู้จักในนาม ช้างขาวเกมส์ เป็นมหกรรมกีฬาระดับชาติสำหรับเยาวชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดตราด เดิมจะจัดขึ้นระหว่างวันที่ 19 - 29 มีนาคม พ.ศ. 2563 แต่เนื่องจากการระบาดของโคโรนาไวรัส พ.ศ. 2562–2563 จึงมีมติโดยได้ข้อสรุปว่า ยกเลิกการแข่งขัน
โรงเรียนดงใหญ่วิทยาคม รัชมังคลาภิเษก
ประวัติโรงเรียน
พ.ศ. 2541 เข้าโครงการการศึกษาทางไกลผ่านดาวเทียม
กลุ่ม 16
กลุ่ม 16 พ.ศ. 2565
เป็นกลุ่มการเมืองที่ถูกกล่าวถึงโดย มงคลกิตติ์ สุขสินธารานนท์ ส.ส.บัญชรายชื่อ พรรคไทยศรีวิไลย์ และมี พิเชษฐ์ สถิรชวาล ส.ส.บัญชีรายชื่อ พรรคพลังประชารัฐ (เดิมสังกัดพรรคประชาธรรมไทย) เป็นหัวหน้ากลุ่ม มีบทบาทในช่วงกลางปี 2565 ในการประสานรวบรวมเสียงในการอภิปรายไม่ไว้วางใจพลเอก ประยุทธ์ จันทร์โอชา นายกรัฐมนตรี
คิม ซุงจุน
คิม ซุงจุน (Sung Jun Kim; ภาษาเกาหลี,ฮันกึล: 김성준, ฮันจา: 金性俊) นักมวยสากลชาวเกาหลีใต้ เกิดเมื่อ 3 มิถุนายน พ.ศ. 2496 ที่เมืองปูซาน เกาหลีใต้ เสียชีวิตเมื่อ 3 กุมภาพันธ์ พ.ศ. 2532 รวมอายุได้ 36 ปี สถิติการชก 48 ครั้ง ชนะ 28 (น็อค 13) เสมอ 6 แพ้ 14
สิทธิวินายกมนเทียร (มุมไบ)
ข้อพิพาท
สิทธิวินายกมนเทียรได้รับเงินบริจาคปีละราว 100 - 150 ล้านรูปีอินเดีย ทำให้มนเทียรนี้เป็นศาสนสถานที่มีเงินในครอบครอง (trust) ร่ำรวยที่สุดในนครมุมไบ ในปี 2004 สำนักงานทรัพย์สินสิทธิวินายกคณปติมนเทียร (Siddhivinayak Ganpati Temple Trust) ซึ่งเป็นหน่วยงานที่บริหารมนเทียร ถูกกล่าวหาว่าได้ใช้เงินบริจาคไปในทางที่ไม่เหมาะสม ศาลสูงบอมเบย์ได้มอบหมายให้ผู้พิพากษาเกษียณ วี.พี. ติปนิส (V P Tipnis) เป็นผู้ตรวจสอบเงินบริจาคของมนเทียร คณะกรรมการตรวจสอบได้รายงาน่า "ส่วนที่น่าตกใจที่สุดคือไม่มีวิธีการหรือหลักการที่ใช้ในหน่วยงานเฉพาะ เกณฑ์เดียวที่ใช่ในการคัดเลือกนั้นมาจากการแนะนำของคนที่ไว้ใจหรือจากการเมือง ซึ่งมักมาจากพรรคการเมืองที่กุมอำนาจอยู่"
ลี ฮอดสัน
เกียรติประวัติ
มิลตันคีนส์ดอนส์
แองเจลา บาสเซตต์
อ้างอิง
1958
ซีเอช-53 ซีสตัลเลียน
มันมีความคล้ายคลึงกับซีเอช-53อี ซูเปอร์สตัลเลียนที่มีขนาดใหญ่กว่าและเป็นรุ่นที่ได้รับการพัฒนาเป็นเอส-80อีโดยซิคอร์สกี้ เครื่องยนต์ที่สามของมันทำให้มันทรงพลังยิ่งกว่าซีสตัลเลียน ซึ่งได้เข้ามาทำหน้าที่แทนในการบรรทุกขนาดหนัก
อิสราเอล
ซีเอช-53 นั้นใหญ่กว่าและแข็งแกร่งกว่าเฮลิคอปเตอร์ลำอื่นๆ ของอิสราเอล และมันคือตัวแทนของเฮลิคอปเตอร์จู่โจมยุคใหม่ ด้วยความสามารถในการช่วยเหลือ บรรทุก และส่งทหาร
เยอรมนี
กองทัพบกเยอรมนีได้รับซีเอช-53จี 110 ลำ ทุกลำถูกสร้างในเยอรมนียกเว้นสองลำแรก เยอรมนีใช้ทำการบินครั้งแรกในปีพ.ศ. 2514
ปฏิบัติการปักกิ่ง
หลังจากปฏิบัติการ
แผนการดังกล่าวทำให้เกิดการโต้เถียงขึ้นในโปแลนด์ แต่ก็นับได้ว่าเป็นการตัดสินใจที่ถูกต้อง เรือรบทั้งสามลำของโปแลนด์ยังคงทอดสมออยู่ที่เอดินเบิร์กตลอดช่วงเวลาของสงคราม
กีฬาว่ายน้ำในโอลิมปิกฤดูร้อน 1960
การแข่งขันกีฬาว่ายน้ำในโอลิมปิกฤดูร้อน 1960 เป็นการแข่งขันว่ายน้ำโอลิมปิกที่จัดขึ้นในกรุงโรม ประเทศอิตาลี กำหนดแข่งขันระหว่างวันที่ 26 สิงหาคม - 3 กันยายน พ.ศ. 2503
แบทแมน
การสร้าง
ความสำเร็จของซูเปอร์แมน ใน แอกชันคอมิกส์ ในช่วงต้นปี ค.ศ. 1939 ทำให้เหล่าบรรณาธิการที่ เนชันแนลคอมิกส์พับบลิกเคชันส์ (ดีซีคอมิกส์ ในอนาคต) ต้องการตัวละครซูเปอร์ฮีโรเพิ่มเติม บ็อบ เคน ตอบสนองด้วยการสร้างตัวละคร "เดอะ แบท-แมน" บิล ฟิงเกอร์ ผู้ร่วมงานจำได้ว่า "เคนมีแนวคิดสำหรับตัวละครเรียกว่า 'แบทแมน,' และเขาอยากให้ผมดูภาพวาด ผมไปหาเคนและเขาวาดตัวละครที่ดูเหมือนซูเปอร์แมนมากพร้อมกับใส่ชุดที่ ... รัดรูปสีแดง, ผมเชื่อ, กับรองเท้าบูท ... ไม่มีถุงมือ, ไม่มีถุงมือเหล็ก ... กับใส่หน้ากากดอมิโนอันเล็ก, โหนอยู่บนเชือก เขามีปีกแข็งสองข้างยื่นออกมา, ดูเหมือนปีกค้างคาว และใต้ภาพมีสัญลักษณ์ขนาดใหญ่ ... แบทแมน" ปีกค้างคาวที่ดูเหมือนผ้าคลุมได้รับการแนะนำจาก บ็อบ เคน โดยเขาเมื่อตอนเป็นเด็ก ได้รับแรงบันดาลใจจากภาพร่างของเครื่องบินกระพือปีกของ เลโอนาร์โด ดา วินชี
ศัตรู
แบทแมนเผชิญหน้ากับศัตรูที่หลากหลาย ตั้งแต่อาชญากรทั่วไปจนถึงมหาวายร้ายจากต่างโลก มีหลายคนสะท้อนแง่มุมของตัวละครและพัฒนาการของแบทแมน โดยมักมีเรื่องราวต้นกำเนิดที่น่าเศร้าที่นำพวกเขาเข้าสู่ชีวิตของอาชญากรรม ศัตรูเหล่านี้มักเรียกกันว่าเป็น โรกส์แกลเลอรี ของแบทแมน "ศัตรูที่เหี้ยมที่สุด" ของแบทแมนคือ โจ๊กเกอร์ คนบ้าที่ชอบฆ่าคนและมีลักษณะเหมือนตัวตลก โจ๊กเกอร์ได้รับการยอมรับจากนักวิจารณ์ว่าเป็นศัตรูที่สมบูรณ์แบบของเขา เนื่องจากโจ๊กเกอร์เป็นสิ่งที่ตรงกันข้ามกับแบทแมนในด้านบุคลิกภาพและรูปลักษณ์ โจ๊กเกอร์มีท่าทางที่บ้าคลั่งด้วยรูปลักษณ์ที่มีสีสัน ขณะที่แบทแมนมีท่าทางจริงจังและเด็ดเดี่ยวพร้อมกับรูปลักษณ์ที่มืดมน ในฐานะที่เป็น "บุคลาธิษฐานของความไม่สมเหตุสมผล" โจ๊กเกอร์เป็นตัวแทนของ "ทุกสิ่งที่แบทแมน [ต่อต้าน]" ศัตรูคนอื่น ๆ ที่ปรากฏตัวเป็นประจำซึ่งเป็นส่วนหนึ่งในโรกส์แกลเลอรีของแบทแมน ได้แก่ แคตวูแมน (แมวขโมย ซึ่งบางครั้งก็เป็นพันธมิตรและคนรัก), เดอะเพนกวิน, ราส์ อัล กูล, ทูเฟซ, เดอะริดเลอร์, เดอะสแกร์โครว, มิสเตอร์ฟรีซ, พอยซันไอวี, ฮาร์ลีย์ ควินน์, เบน, เคลย์เฟซ, คิลเลอร์คร็อก และอื่น ๆ อีกมากมาย ศัตรูของแบทแมนหลายคนมักเป็นผู้ป่วยจิตเวชที่ อาร์แคมอะไซลัม
ภาพยนตร์
แบทแมน บีกินส์ จัดจำหน่ายโดย วอร์เนอร์บราเธอส์ เมื่อปี ค.ศ. 2005 เป็นการรีบูตภาพยนตร์ชุด กำกับโดย คริสโตเฟอร์ โนแลน และแสดงนำโดย คริสเตียน เบล เป็น แบทแมน สำหรับภาพยนตร์ภาคต่อ แบทแมน อัศวินรัตติกาล (2008) ทำสถิติเป็นภาพยนตร์ทำเงินในวันเปิดตัวสุดสัปดาห์สูงสุดตลอดกาลในสหรัฐ โดยทำเงินมากกว่า 158 ล้านดอลลาร์สหรัฐ และกลายเป็นภาพยนตร์ที่ทำเงินถึง 400 ล้านดอลลาร์สหรัฐได้ไว้ที่สุดในประวัติศาสตร์ของโรงภาพยนตร์อเมริกัน (หลังฉายได้เพียงสิบแปดวัน) จนในที่สุดก็กลายเป็นภาพยนตร์ที่ทำเงินสูงสุดอันดับที่สองในสหรัฐ (ในเวลานั้น) ด้วยจำนวนเงิน 533 ล้านดอลลาร์สหรัฐ เป็นรองแค่ภาพยนตร์เรื่อง ไททานิค แบทแมน อัศวินรัตติกาล ยังชนะเลิศรางวัลออสการ์สองรางวัล หนึ่งในนั้นคือรางวัลออสการ์ สาขานักแสดงสมทบชายยอดเยี่ยมให้กับฮีธ เลดเจอร์ และภาพยนตร์เรื่องสุดท้าย แบทแมน อัศวินรัตติกาลผงาด (2012) เป็นการสิ้นสุดภาพยนตร์ชุดของโนแลน
ดันเต ปาเรรา-โอลสัน แสดงเป็น บรูซ เวย์น วัยเด็กในภาพยนตร์เรื่อง โจ๊กเกอร์ เมื่อปี 2019 ในปีเดียวกัน โรเบิร์ต แพตตินสัน ได้รับคัดเลือกให้แสดงเป็นแบทแมนในภาพยนตร์เรื่อง เดอะ แบทแมน ซึ่งกำหนดฉายปี 2022
เอฟ. สกอตต์ ฟิตซ์เจอรัลด์
เรื่อง The Love of the last tycoon ที่เขาเขียนค้างไว้แค่ครึ่งเดียวน่าจะเป็นเรื่องเอกของเขาทีเดียว อย่างไรก็ตาม นวนิยายเรื่อง The Great Gatsby (ค.ศ. 1925) ซึ่งสมัยออกมาขายได้ไม่ดีนัก ต่อมาถูกยกให้เป็นหนังสือแห่งยุคแจ๊ส  และเป็นนวนิยายคลาสสิกของอเมริกันในช่วงต้นคริสต์ศตวรรษที่ 20
โรงเรียนประชาพัฒนา
ประวัติโรงเรียน
ได้รับอนุญาตให้เปิดรับนักเรียนประเภทสหศึกษา ในปีการศึกษา 2535 นายเต็มใจ หาญจางสิทธิ์ ผู้อำนวยการโรงเรียนวาปีปทุม ได้แต่งตั้งให้ นายไพจิตร ปริวัฒนากุล ตำแหน่งอาจารย์ โรงเรียนวาปีปทุม  ปฏิบัติหน้าที่ผู้ประสานงาน ดำเนินการรับนักเรียนเข้าศึกษาต่อระดับมัธยมศึกษาปีที่ 1 จำนวน 124 คน
วัดเทพพิทักษ์ปุณณาราม
วัดเทพพิทักษ์ปุณณาราม หรือ วัดหลวงพ่อขาว ตั้งวัดเมื่อวันที่ 12 มีนาคม พ.ศ. 2514	ได้รับพระราชทานวิสุงคามสีมาเมื่อ พ.ศ. 2515 เป็นวัดที่เกิดจากดำริของพระสุทธิธรรมรังสีคัมภีร์เมธาจารย์ หรือท่านพ่อลี ที่จะสร้างวัดขึ้น ณ เชิงเขาสีเสียดอ้า รวมถึงสร้างพระพุทธรูปไว้บนเนินเขา แต่ยังมิได้สร้างพระพุทธรูปก็ได้มรณภาพไปก่อน บรรดาสานุศิษย์ นำโดยพลเอกพงษ์ ปุณณกันต์ จึงได้ร่วมกันสร้างพระพุทธรูปโดยทำการขยายส่วนมาจากพระพุทธรูป ภปร. หล่อด้วยคอนกรีตเสริมเหล็ก มีน้ำหนัก 3000 ตัน หน้าตักกว้าง 27 เมตร ได้พระราชทานนามพระพุทธรูปว่า พระพุทธสกลสีมามงคล นับเป็นพระพุทธรูปปางประทานพรที่ใหญ่ที่สุดในโลก
นิ่วท่อน้ำดีรวม
นิ่วท่อน้ำดีรวม (Common bile duct stone) หรือ choledocholithiasis เป็นโรคซึ่งนิ่วน้ำดีอุดตันท่อน้ำดีรวม โรคนี้อาจก่อให้เกิดอาหารแสดง เช่น ดีซ่าน และการทำลายเซลล์ตับ การรักษาใช้การผ่าตัดนิ่วในท่อน้ำดี และ ERCP
ศตวรรษที่ 3 ก่อนคริสตกาล
ทศวรรษ : 290 280 270 260 250 240 230 220 210 200 ก่อนคริสตกาล
โอริเวอร์ บีเวอร์
โอริเวอร์ บีเวอร์ มีผลงานการแสดงละครโทรทัศน์มากกว่า 300 เรื่อง และเป็นผู้อำนวยการสร้างในเรื่องแรก คือ "เนตรนาคราช" ทางช่อง 7 ในปี พ.ศ. 2557 ในสังกัดไนน์บีเวอร์ ของตัวเอง
ซาซิท็อกซิน
ซาซิท็อกซินเป็นสารพิษต่อระบบประสาทที่พบในไดโนแฟลกเจลเลตน้ำเค็ม (สกุล Alexandrium, Gymnodinium, Pyrodinium) และไซยาโนแบคทีเรียน้ำจืด (สกุล Anabaena, Aphanizomenon, Cylindrospermopsis) เมื่อสัตว์น้ำ เช่น ปลาปักเป้าหรือปลาทิลาเพียกินสิ่งมีชีวิตเหล่านี้เข้าไปจะสะสมพิษในตัว และเมื่อมนุษย์รับประทานปลาที่มีพิษจะก่อให้เกิดอาการที่เรียกว่า พิษอัมพาตจากปลาปักเป้า (paralytic shellfish poisoning) ซาซิท็อกซินส่งผลต่อระบบประสาทเช่นเดียวกับเตโตรโดท็อกซินคือ ยับยั้งการส่งผ่านไอออนโซเดียมผ่านเยื่อหุ้มเซลล์ ทำให้ปวดศีรษะ คลื่นไส้ ชาที่ใบหน้าและลำคอ กลืนลำบาก พูดจาติดขัด ในรายที่มีอาการร้ายแรงอาจเป็นอัมพาตและเสียชีวิตจากภาวะระบบหายใจล้มเหลวใน 2-12 ชั่วโมง ซาซิท็อกซินเป็นสารพิษที่มีแอลดี 50 ในหนู (ทางปาก) 263 ไมโครกรัม/กิโลกรัม มีพิษร้ายแรงกว่าไซยาไนด์ นอกจากนี้ยังทนต่อความร้อนและยังไม่มียาต้านพิษ
อัลก็อย
อัลก็อย (Allgäu) เป็นอนุภูมิภาคทางตอนใต้ของประเทศเยอรมนี ครอบคลุมทางใต้ของภาคชวาเบินในรัฐบาวาเรีย, พื้นที่ทางตะวันออกเฉียงเหนือของรัฐบาเดิน-เวือร์ทเทิมแบร์ค และบางส่วนของประเทศออสเตรีย แม่น้ำสายหลักในภาคอัลก็อยได้แก่แม่น้ำเล็คและแม่น้ำอิลเลอร์ ภาคอัลก็อยมีภูมิประเทศที่สวยงามและมีชื่อเสียงในด้านการพักร้อนและการท่องเที่ยวเชิงบำบัดการเจ็บไข้ได้ป่วย เมืองที่ใหญ่ที่สุดในภาคอัลก็อยคือเค็มพ์เทิน
ณชญาดา รุ่งสว่าง
ปาลิดา รุ่งพงศ์วัฒน์ (ชื่อเล่น: แพรวา) ชื่อเดิม ณชญาดา รุ่งสว่าง เกิดเมื่อวันอาทิตย์ที่ 6 มีนาคม พ.ศ. 2537 เป็นอดีตสมาชิกชูการ์ อายส์ สำเร็จการศึกษาที่ระดับมัธยมศึกษาจาก โรงเรียนสารสาสน์วิเทศรังสิต และระดับอุดมศึกษาจาก คณะนิเทศศาสตร์ สาขาศิลปะการแสดง มหาวิทยาลัยกรุงเทพ หลักสูตรนานาชาติ
นางนาก
เนื้อเรื่องย่อ
จนในที่สุดมากก็รู้ความจริง เมื่อเห็นมือของนากที่ยาวลงมาเก็บมะนาวที่ใต้ถุนบ้าน มากตกใจวิ่งหนีหลบไปหลังใบหนาด และหนีเข้าไปในโบสถ์ ซึ่งพระและเณรก็สวดมนต์และเอาสายสิญจน์คล้องให้ แต่ผีนางนากก็ยังเข้ามาอาละวาดถึงในโบสถ์ได้ เรื่องจบลงที่สมเด็จพระพุฒาจารย์โต พรหมรังสีได้ผ่านมาและได้สะกดวิญญาณนางนากให้สงบเพื่อให้ไปเกิดใหม่ และท่านได้เจาะกะโหลกศีรษะนางนากเพื่อเก็บไว้ทำปั้นเหน่งด้วย
แจ็คเกอร์ เด็นเกคิไต
รายชื่อตอนและปีศาจไซบอร์กไครม์ที่ปรากฏ
2.แจ็ค 2 แต้ม!! ผจญไฟช็อตโรงงานลับ(2テンジャック！！ 秘密工場を電撃せよ)เดวิลดัล
11.13 แจ็คพล็อต จงเผาผลาญ!! เปลวไฟแห่งมิตรภาพ(13ジャックポット!! 燃えよ！友情の炎)เดวิลแก๊ง
16.เบสบอลสีดำ!! ลูกบอลจู่โจม(黒いベースボール!! 襲撃する魔球)เดวิลบอล
วงศ์ปลาแมว
ชนิดที่พบในไทย
ชนิดที่พบได้ในประเทศไทย อาทิ ปลาแมวเขี้ยวยาว (Lycothrissa crocodilus), ปลาแมว (Setipinna melanochir), ปลาหางไก่ (Coilia macrognathus) ซึ่ง 3 ชนิดนี้สามารถพบได้ในน้ำจืด และปลากะตัก ที่อยู่ในสกุล Encrasicholina และStolephorus ซึ่งเป็นปลาทะเลที่เป็นวัตถุดิบชั้นดีในการทำน้ำปลา เป็นต้น
แคว้นปัสคอฟ
แคว้นปัสคอฟ (Пско́вская о́бласть, Pskóvskaya óblast') เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ทางตะวันตกของประเทศ ศูนย์กลางการบริหารคือเมืองปัสคอฟ มีประชากร 673,423 คนจากการสำรวจสำมะโนประชากร พ.ศ. 2553
ฟรีดริช ชไลเออร์มัคเคอร์
ฟรีดริช ดานีเอล แอ็นสท์ ชไลเออร์มัคเคอร์ (Friedrich Daniel Ernst Schleiermacher) เป็นนักปรัชญา นักเทววิทยา และปราชญ์พระคัมภีร์ชาวเยอรมัน เขาพยายามเป็นตัวกลางในการประนีประนอมระหว่างฝ่ายลัทธิเรืองปัญญากับฝ่ายโปรเตสแตนต์หัวเก่า
สำนักงานตำรวจแห่งชาติ (ไทย)
พ.ศ. 2403 - 2475 พัฒนากิจการตำรวจ
ภายหลังการตรากฎหมายดังกล่าว ได้โปรดเกล้าฯ พระราชทานนามใหม่ในปี พ.ศ. 2420 ว่า กองตะเวน ซึ่งอยู่ภายใต้การควบคุมของพระเจ้าบรมวงศ์เธอ กรมพระนเรศวรฤทธิ์ (พระยศในเวลานั้น) เนื่องจากเคยเป็นทูตประจำประเทศอังกฤษ ทำให้มีความเข้าใจการปฏิบัติงานของตำรวจในอังกฤษจากการศึกษาดูงานมาช่วงดำรงตำแหน่ง โดยหลังจากได้รับตำแหน่ง ได้ปรับปรุงโครงสร้างการทำงานใหม่ให้มีความทันสมัย โดยแบ่งเป็น 2 หน่วยงานแยกจากกันอิสระ บังคับบัญชาโดยเจ้ากรม คือ
ต่อมาในปี พ.ศ. 2435 ได้มีการปฏิรูปการปกครองของแผ่นดินให้มีความทันสมัยตามแบบตะวันตก จึงมีการโปรดเกล้าฯ ตั้งกระทรวงตามรูปแบบใหม่ทั้งหมด 12 กระทรวง และมอบหมายให้เสนาบดีเป็นหัวหน้าในแต่ละกระทรวง โดยกรมกองตระเวนนั้นเป็นกรมใหญ่ จึงให้พระเจ้าบรมวงศ์เธอ กรมพระนเรศวรฤทธิ์ ซึ่งได้รับตำแหน่งเป็นเสนาบดีประจำกระทรวงนครบาลได้ดูแลไปก่อน พระเจ้าบรมวงศ์เธอ กรมพระนเรศวรฤทธิ์จึงได้กราบบังคมทูลให้ทรงว่าจ้างชาวต่างชาติที่มีประสบการณ์ในงานกองตระเวนมาดูแลกรมกองตระเวน จึงได้มีพระบรมราชานุญาตให้จ้าง มิสเตอร์เอ เย เอ ยาร์ดิน (อาร์เธอร์ จอห์น อเล็กซานเดอร์ ยาร์ดิน – Mr.Arthur John Alexander Jardine) ซึ่งเป็นข้าราชการประจำกองตระเวนอังกฤษในประเทศอินเดีย สังกัดกรมกองตระเวนเมืองพม่า ตำแหน่งเจ้ากรมแขวงผาปูน เมืองพม่า ซึ่งในขณะนั้นเป็นอาณานิคมของประเทศอังกฤษ ซึ่งรัฐบาลอังกฤษได้ยินยอมให้มีการยืมตัวเป็นระยะเวลา 9 ปี เพื่อมารับตำแหน่ง ผู้บังคับการกองตระเวน (Chief Commissioner) เพื่อมาบริหารกรมกองตระเวน ในวันที่ 16 เมษายน พ.ศ. 2440
วันตำรวจ
วันตำรวจ เดิมตรงกับวันที่ 13 ตุลาคมของทุกปี เนื่องจากวันที่ 13 ตุลาคม พ.ศ. 2458 เป็นวันประกาศรวม "กรมพลตระเวน" กับ "กรมตำรวจภูธร" เป็นกรมเดียวกัน เรียกว่า "กรมตำรวจ" จึงถือเอาวันที่ 13 ตุลาคมของทุกปี ในปี พ.ศ. 2494 พลตำรวจเอก เผ่า ศรียานนท์ อธิบดีกรมตำรวจในขณะนั้นได้จัดให้มีพิธีเดินสวนสนาม และปฏิบัติต่อเนื่องมาจนถึง พ.ศ. 2500 หลังจากนั้นได้ระงับการจัดพิธีเดินสวนสนามที่เป็นการรวมหน่วยทุกหน่วยของตำรวจ ประกอบแต่พิธีทางศาสนาและกิจกรรมบำเพ็ญประโยชน์เพียงอย่างเดียว
โปรแกรมความภักดี
นิยาม
โปรแกรมความภักดีได้รับการอธิบายว่าเป็นรูปแบบหนึ่งของสกุลเงินเสมือนแบบรวมศูนย์ ซึ่งมีกระแสเงินสดแบบทิศทางเดียว เนื่องจากคะแนนสะสมสามารถแลกเปลี่ยนเป็นสินค้าหรือบริการได้ แต่ไม่สามารถแปลงเป็นเงินสดได้
บัตรไม่ภักดี
ในบอสตัน, เคมบริดจ์ แมสซาชูเซตส์ และโทรอนโต ร้านกาแฟอิสระบางแห่งได้จัดตั้งโปรแกรมทดลอง 'บัตรไม่ภักดี' ซึ่งจะให้รางวัลแก่ลูกค้าที่ไปใช้บริการในร้านกาแฟท้องถิ่นหลาย ๆ แห่ง
โรงเรียนแกดำวิทยาคาร
ประวัติโรงเรียน
ในปีการศึกษา ๒๕๒๒ โรงเรียนได้งบประมาณในการก่อสร้างอาคารเรียนชั่วคราว 1 หลัง จำนวน 10 ห้อง ซึ่งได้ทำการที่บริเวณโคกหนองแฮด ตำบลแกดำ อำเภอแกดำ จังหวัดมหาสารคาม ในเนื้อที่ 86 ไร่ ในเดือนสิงหาคม พ.ศ. 2522 จึงได้ย้ายไปเรียนยังอาคารเรียนชั่วคราวที่สร้างขึ้นใหม่
มักลัน
ชื่อของหน่วยแปลเป็นภาษาไทยว่า "นกช้อนหอย" (มักลัน ในภาษาฮีบรู), สมาชิกหน่วยมักลันได้ให้ความหมายเกี่ยวกับชื่อหน่วยไว้ว่า "นกช้อนหอยเป็นสัตว์ที่มีความรู้ความชำนาญในการปรับตัวกับทุกสถานการณ์" เฉกเช่นเดียวกับที่หน่วยมักลันมี สถาปนาหน่วยครั้งแรกใน พ.ศ. 2529 แต่การเปิดเผยของหน่วยต่อสาธารณะมีขึ้นเมื่อ พ.ศ. 2549
ปลากะตักใหญ่
ปลากะตักใหญ่ ยังมีชื่อเรียกอื่น ๆ อีก เช่น "ปลามะลิ", "ปลากล้วย" หรือ "ปลาไส้ตัน"
โรงเรียนวัดนวลนรดิศ
อาคารสถานที่
- ห้องสมุดเฉลิมพระเกียรติกาญจนาภิเษก บริเวณ 1
- ห้องแนะแนว
- โรงพลศึกษา
"อาคาร 3 (อาคารเจ้าคุณพระราชพันธุ์นวล)":ทุบทิ้ง
- ห้องปฏิบัติการคหกรรม
- ตู้นิทรรศการชุด "โครงการอันเนื่องมาจากพระราชดำริ"
อภิสิทธิ์
อภิสิทธิ์ มีความหมายว่า "สิทธิพิเศษ" มีความหมายใกล้เคียงกับ เอกสิทธิ์ (advantage, privilege)  เมื่อเป็นชื่อบุคคล อาจหมายถึง
ราชอาณาจักรมารวาร
อังกฤษไม่มีบทบาทในกิจการของรัฐจนถึง 6 มกราคม 1818 มาน สิงห์ ได้ลงนามเป็นผลให้รัฐมารวารมีความร่วมมือช่วยเหลือเกื้อกูลกับอังกฤษและกลายเป็นรัฐมหาราชา ในการกบฏใหญ่ปี 1857 บรรดาขุนนางราชปุตที่ปาลี ภายใต้ฐากูร กุศล สิงห์ นำการกบฏต่อราชาตัขตะ สิงห์ และต่ออังกฤษ กระนั้นก็พ่ายให้กับกองทัพของอังกฤษ กองทัพของรัฐโชธปุระยังคงเป็นส่วนหนึ่งของกองทัพอังกฤษในการรบตามที่ต่าง ๆ โดยการรบครั้งสำคัญได้แก่การยุทธ์ที่ไฮฟา ปี 1918 ที่ซึ่งพลม้าถือทวน (lancers) ของโชธปุระ และไมสูรุ ร่วมรบกับอังกฤษและเอาชนะกองทัพของชาวเติร์กกับเยอรมันได้สำเร็จ และการรบที่สุเอซ, กาซา, หับเขาจอร์แดน, อาบูเตลลูล และเมกิดโด
หลวงศุภชลาศัย (บุง ศุภชลาศัย)
การทำงาน
ในขณะที่สนามกรีฑาสถานยังสร้างไม่เสร็จ กระทรวงศึกษาธิการได้จัดการแข่งขันกีฬาประชาชน ประจำปี พ.ศ. 2481 โดย พระบาทสมเด็จพระเจ้าอยู่หัวอานันทมหิดล เสด็จพระราชดำเนินเป็นประธานพิธีเปิดการแข่งขัน ณ สนามกรีฑาสถาน เป็นครั้งแรก
บทบาททางการเมือง
หลวงศุภชลาศัย ได้เดินทางโดยเรือหลวงสุโขทัย ไปถึงพระราชวังไกลกังวลในเวลา 10.00 น. ในวันที่ 25 มิถุนายน โดยจอดเรือห่างจากชายฝั่งประมาณ 2,500 เมตร และลงเรือเล็กไป โดยสั่งแก่ทหารบนเรือว่า หากตนยังไม่กลับมาในเวลาที่เหมาะสม ให้ระดมยิงได้เลยโดยไม่ต้องห่วงตน เมื่อถึงฝั่ง หลวงศุภชลาศัยได้เข้าเฝ้าฯ แต่ทางพระบาทสมเด็จพระปกเกล้าเจ้าอยู่หัวทรงปฏิเสธ ด้วยทรงให้เหตผุลว่า เรือหลวงสุโขทัยนั้นคับแคบเกินไป ไม่สมกับพระเกียรติยศ ซึ่งทางหลวงศุภชลาศัยก็ได้ส่งโทรเลขกลับไปยังพระนคร ท้ายที่สุดการเสด็จนิวัติกลับพระนครของพระบาทสมเด็จพระปกเกล้าเจ้าอยู่หัว จึงเป็นทางรถไฟขบวนพิเศษ ที่ทางพระยาพหลพลพยุหเสนา ผู้รักษาพระนครและหัวหน้าคณะราษฎรจัดถวาย
วิกเตอร์ โมซิส
วิกเตอร์ โมซิส (Victor Moses, เกิด 12 ธันวาคม ค.ศ. 1990) เป็นนักฟุตบอลชาวไนจีเรีย ปัจจุบันเล่นในตำแหน่งปีกและวิงแบ็กให้กับสปาร์ตัคมอสโก​ และฟุตบอลทีมชาติไนจีเรีย
ต่อมาการกลับมาสู่เชลซีอีกครั้งของโชเซ มูรีนโย ทำให้เขากลายเป็นผู้เล่นที่ไม่ได้อยู่ในแผนการทำทีมถึง 3 ฤดูกาล โดยถูกลิเวอร์พูลยืมตัวไปในฤดูกาล 2013–2014 และถูกยืมตัวไปเล่นให้กับสโตกซิตีในฤดูกาล 2014–2015 ก่อนจะถูกเวสต์แฮมยูไนเต็ดยืมตัวไปในฤดูกาล 2015–2016 จนกระทั่งได้กลับมาสู่สโมสรเชลซีอีกครั้งในยุคของอันโตนีโอ คอนเต ที่เข้ามาเป็นผู้จัดการทีมคนใหม่ในฤดูกาล 2016–2017 และกลายเป็นหนึ่งในผู้เล่นคนสำคัญของสโมสร
แหล่งข้อมูลอื่น
1990
จิตวิทยา
การขยายตัวทางจิตวิทยา
ห้องปฏิบัติการทดลองทางจิตวิทยาห้องแรก ถูกสร้างขึ้นโดย Wilhelm Wundt ในปี ค.ศ. 1879 ที่เมืองไลพ์ซิจ ประเทศเยอรมนี โดยมีการจัดตั้งกลุ่มจิตวิทยาขึ้น คือ กลุ่มโครงสร้างนิยม (Structuralism) การศึกษาจิตต้องศึกษาส่วนย่อย ๆ ที่ประกอบขึ้นมา ใช้วิธีการพื้นฐานทางจิตวิทยา คือ การสังเกตตนเอง หรือที่เรียกว่า การตรวจพินิจจิต (Introspection)
สมาคมจิตวิทยาการปรึกษาในประเทศไทย
ปัจจุบันประเทศไทยได้มีการจัดตั้งสมาคมจิตวิทยาการปรึกษาในประเทศไทย เมื่อวันที่ 6 ธันวาคม พ.ศ. 2561 โดยมีวัตถุประสงค์ดังนี้
การฉีดวัคซีนโควิด-19 ในฮ่องกง
ประวัติ
เมื่อวันที่ 27 กุมภาพันธ์ พ.ศ. 2564 วัคซีนของไบออนเทคชุดแรกที่ส่งมายังฮ่องกงและมาเก๊า ได้ถูกส่งจากท่าอากาศยานแฟรงก์เฟิร์ตในเยอรมนีถึงท่าอากาศยานนานาชาติฮ่องกง โดยในจำนวนนั้น 585,000 โดสถูกส่งไปจัดเก็บในคลังสินค้างของฮ่องกง ส่วนที่เหลืออีก 100,000 โดสถูกส่งออกไปยังมาเก๊า
เมื่อวันที่ 24 มีนาคม พ.ศ. 2564 ก่อนเปิดศูนย์ฉีดวัคซีนของไบออนเทค ในเวลา 8.00 น. บริษัทโฟซุนฟาร์มาตัวแทนในฮ่องกงของวัคซีน ได้แจ้งรัฐบาลเขตปกครองพิเศษฮ่องกงเรื่องคุณภาพบรรจุภัณฑ์ของวัคซีนของไบออนเทค ตัวแทนศูนย์ฉีดวัคซีนได้รับแจ้งให้หยุดฉีดวัคซีน หนึ่งชั่วโมงหลังจากที่เปิด แต่แผนกบริการข้อมูลออกแถลงการณ์เกี่ยวกับการระงับการฉีดวัคซีนของไบออนเทคในศูนย์ฉีดวัคซีนทั้งหมดเวลา 10 นาฬิกา ประชาชนอย่างน้อยหนึ่งร้อยคนได้รับวัคซีนดังกล่าวไปแล้ว รัฐบาลเขตบริหารพิเศษฮ่องกงกล่าวในภายหลังว่า ได้รับหนังสือแจ้งเป็นลายลักษณ์อักษรจากบริษัทโฟซุนฟาร์มาว่าวัคซีนในชุดหมายเลข 210102 มีข้อบกพร่องในการปิดขวดวัคซีน และวัคซีนที่มีชุด หมายเลข 210104 ยังต้องตรวจสอบและระงับการใช้ โดยจะหยุดส่งวัคซีนไปยังศูนย์ฉีดวัคซีนต่าง ๆ โฟซุนฟาร์มายังระบุด้วยว่าไม่มีหลักฐานว่าข้อบกพร่องในบรรจุภัณฑ์วัคซีนจะก่อให้เกิดความเสี่ยงด้านความปลอดภัย และการระงับการส่งมอบเป็นเพียงมาตรการป้องกันเท่านั้น และได้แจ้งให้ผู้ผลิตบริษัทไบออนเทค ทำการตรวจสอบแล้ว และอาจส่งผลกระทบต่อการเตรียมการจัดหาวัคซีนในฮ่องกงในภายหลัง กรมอนามัยระบุว่าจะจัดประชุมฉุกเฉินกับตัวแทนของบริษัทโฟซุนฟาร์มาเพื่อติดตามความคืบหน้า ประชาชนที่นัดรับวัคซีนในช่วงเช้าของวันนั้นต้องรออยู่นอกศูนย์ฉีดวัคซีน พลเมืองบางคนบอกกับผู้สื่อข่าวว่าพวกเขาได้รับ SMS จากรัฐบาลเพื่อเตือนให้ไปฉีดวัคซีนตรงเวลา เมื่อพวกเขามาถึงที่สถานที่และรู้ว่ามีการหยุดฉีดวัคซีนกะทันหัน ประชาชนบางคนแสดงความไม่พอใจ ประณามรัฐบาลด้วยความโกรธว่าเสียเวลาของสาธารณะ และไร้ความสามารถในการบริหาร ประชาชนบางคนวิพากษ์วิจารณ์รัฐบาลและตัวแทนโดยไม่มีเหตุผลและกล่าวว่า ถึงแม้จะล้มเหลวไม่ได้รับการฉีดวัคซีนของไบออนเทค พวกเขาก็จะไม่รับวัคซีนใด ๆ จากประเทศจีน ในการแถลงข่าวที่จัดขึ้นในตอนบ่าย คอนสแตนซ์ ชาน (陳漢儀) ผู้อำนวยการกรมอนามัยกล่าวว่าวัคซีนชุด 210102 (หมดอายุหลังมิถุนายน 2564) ที่มีฝาขวดชำรุดมี 585,000 โดส และได้ฉีดไปแล้ว 150,200 โดส เนื่องด้วยความล่าช้า 2 ชั่วโมงในการออกประกาศระงับโดยรัฐบาล มีประชาชนจำนวน 1,080 คนได้รับการฉีดวัคซีนที่ศูนย์ฉีดวัคซีนในเช้าวันที่ 24 ซึ่งเกี่ยวข้องกับวัคซีนทั้งสองชุด เขากล่าวยอมรับความสับสนในการสื่อสาร และหวังว่าประชาชนจะเข้าใจ
ศูนย์วัคซีนชุมชน
ศูนย์ฉีดวัคซีนชุมชน 29 แห่งตั้งอยู่ในโรงยิมสาธารณะ และบางแห่งตั้งอยู่ในโรงพยาบาลเอกชนและสถานที่สาธารณะอื่น ๆ หน่วยงานที่ดำเนินการศูนย์ฉีดวัคซีนชุมชนต่าง ๆ มีความแตกต่างกัน ได้แก่ หน่วยงานของโรงพยาบาล กรมอนามัย โรงพยาบาลเอกชน และกลุ่มแพทย์เอกชน แต่ละศูนย์ฉีดวัคซีนในชุมชนจะฉีดวัคซีน 1 ชนิดเท่านั้น เนื่องจากวัคซีนของไบออนเทค (BNT162b2) จะต้องเก็บไว้ที่อุณหภูมิต่ำเป็นพิเศษที่ −75 องศาเซลเซียส และคลินิกทั่วไปไม่มีอุปกรณ์แช่แข็งอุณหภูมิต่ำพิเศษ จึงต้องใช้ศูนย์ฉีดวัคซีนในการดำเนินการ แต่ละศูนย์ฉีดวัคซีนชุมชนที่ดำเนินการโดยหน่วยงานของโรงพยาบาลมีเจ้าหน้าที่ประมาณ 30 คน และใช้เวลาประมาณ 4 นาทีในการฉีดวัคซีนแต่ละคน รัฐบาลจะจัดหาวัคซีนฟรีให้กับศูนย์ฉีดวัคซีนชุมชนที่ดำเนินการโดยกลุ่มแพทย์เอกชน วัคซีนแต่ละโดสจะได้รับเงินสนับสนุน 72 ดอลลาร์ฮ่องกง
อาการไม่พึงประสงค์และการเสียชีวิต
รัฐบาลเขตบริหารพิเศษฮ่องกงได้จัดตั้ง "คณะกรรมการเหตุการณ์ทางคลินิกวัคซีนโรคไวรัสโคโรนา" เพื่อรวบรวมรายงานเหตุการณ์ผิดปกติของวัคซีนสำหรับการประเมิน และจัดตั้งกองทุนป้องกันสำหรับเหตุการณ์ผิดปกติร้ายแรงของการฉีดวัคซีน หากการเสียชีวิตเกิดขึ้นเนื่องจากการฉีดวัคซีน สมาชิกในครอบครัวของผู้ตายที่มีอายุต่ำกว่า 40 ปีจะได้รับเงินชดเชย 2.5 ล้านดอลลาร์ฮ่องกง สำหรับกรณีอัมพาตที่ใบหน้า โรคภูมิแพ้รุนแรง และอื่น ๆ รวมถึงผู้ที่มีอายุต่ำกว่า 40 ปีสามารถรับเงินชดเชยสูงสุด 3 ล้านดอลลาร์ฮ่องกง
ข่ง ฝานยี่ (孔繁毅) ผู้จัดการการประชุมคณะกรรมการประเมินเหตุการณ์ทางคลินิก กล่าวว่า ณ วันที่ 18 เมษายน มีผู้ป่วยอัมพาต 29 รายหลังจากได้รับวัคซีน โดย 22 รายเกี่ยวข้องกับวัคซีนโคโรนาแว็กและส่วนที่เหลือเกี่ยวข้องกับวัคซีนของไบออนเทค คนส่วนใหญ่ที่เป็นอัมพาตใบหน้าหลังจากฉีดวัคซีนโคโรนาแว็กเป็นผู้ชาย โดยเป็นอัมพาตใบหน้าด้านซ้ายเป็นส่วนใหญ่ซึ่งเกิดภายใน 48 ชั่วโมงหลังการฉีดวัคซีน ข่ง ฝานยี่ กล่าวว่าจะมีการสังเกตสถานการณ์นี้เป็นเวลาหลายเดือน เห็นได้ชัดว่าจำนวนผู้ป่วยอัมพาตใบหน้าเพิ่มขึ้นในช่วงเวลาเดียวกันในช่วงไม่กี่ปีที่ผ่านมา เขายังแนะนำว่าบริษัทยาควรเพิ่มอาการดังกล่าวเป็นผลข้างเคียงในการใช้วัคซีน
ขั้นตอนการเอาท์ซอร์สและแนวทางปฏิบัติของศูนย์ฉีดวัคซีนชุมชนไม่โปร่งใส
จากศูนย์ฉีดวัคซีนในชุมชน 29 แห่งที่เปิดดำเนินการอยู่มี 22 แห่งที่ไม่ได้ดำเนินการโดยรัฐบาลหรือหน่วยงานของโรงพยาบาล เมื่อวันที่ 18 กุมภาพันธ์ พ.ศ. 2564 เว็บไซต์ข่าว 立場新聞 Stand News ได้ตีพิมพ์รายงานการสอบสวนที่ระบุว่ากรมอนามัยไม่ได้เปิดการประมูลในการเลือกหน่วยงานที่ปฏิบัติการ และออกคำเชิญเป็นการส่วนตัวไปยังกลุ่มแพทย์เอกชนที่ค่อนข้างใหญ่บางกลุ่มให้ดำเนินการศูนย์ฉีดวัคซีน เอกสารเชิญของรัฐบาลไปยังกลุ่มแพทย์เอกชนหรือข้อมูลที่เปิดเผยต่อสาธารณะไม่ได้อธิบายหลักเกณฑ์ในการเลือกองค์กรที่ปฏิบัติการ รายงานยังชี้ให้เห็นว่า "สมาคมการแพทย์นวัตกรรมแห่งฮ่องกง (香港創新醫療學會)" ซึ่งเป็นองค์กรที่ดำเนินการศูนย์ฉีดวัคซีนชุมชนสนามกีฬาควีนอลิซาเบธ และผู้จัดงานร่วมคือ ดาวิด หลั่ม (林哲玄) ประธานขององค์กร "บูรณภาพของการให้บริการทางการแพทย์ (醫護誠信同行)" ซึ่งครั้งหนึ่งเคยเป็นผู้สนับสนุนรัฐบาลและ ต่อต้านการนัดหยุดงานและตั้งคำถามถึงการจัดการ "สมาคมการแพทย์นวัตกรรมแห่งฮ่องกง" ของผู้ประกอบวิชาชีพแพทย์ มีข้อสงสัยว่าการดำเนินการศูนย์ฉีดวัคซีนเป็นรางวัลทางการเมืองหรือไม่ เหลิง จี้ชิว แพทย์ด้านระบบทางเดินหายใจ เชื่อว่าการดำเนินงานของศูนย์ฉีดวัคซีนต้องอาศัยความร่วมมือจากทรัพยากรมนุษย์จำนวนมาก และไม่มีกลุ่มแพทย์เอกชนใดที่ตั้งใจจะทำ
ทางการเปลี่ยนเกณฑ์การเผยแพร่กรณีการเสียชีวิต
สองสัปดาห์หลังจากมีการประกาศมาตรการ คณะกรรมการผู้เชี่ยวชาญการประเมินเหตุการณ์ทางคลินิกเกี่ยวกับวัคซีนไวรัสโคโรนาได้ร่วมกันประชุม และชี้ให้เห็นว่าควรมีการขยายการฉีดวัคซีนให้กับคนหนุ่มสาว คณะกรรมการมีแผนจะปรับปรุงวิธีการเผยแพร่กรณีการเสียชีวิต โดยจะประชุมหารือกันว่าจะรายงานการเสียชีวิตทุก ๆ หนึ่งถึงสองสัปดาห์หรือไม่ เพื่อเพิ่มความโปร่งใส
วิลล์ กริกก์
ทีมชาติ
วันที่ 18 พฤษภาคม ค.ศ. 2016 กริกก์ถูกเรียกตัวติดทีมชาติที่จะไปแข่งขันฟุตบอลชิงแชมป์แห่งชาติยุโรป 2016 ต่อมาวันที่ 28 พฤษภาคม เขายังคงมีชื่อติดทีมชาติที่คัดเหลือ 23 คนสุดท้าย ทว่าตลอดรายการแข่งขัน เขากลับมิได้ลงเล่นเลยแม้แต่นาทีเดียว
ไคโล เร็น
บทบาท
ไคโล เร็น เป็นมนุษย์เพศชายที่มีสัมผัสแห่งพลัง ได้รับการฝึกเป็นเจไดภายใต้การสั่งสอนของอาจารย์เจไดลุค สกายวอล์คเกอร์ก่อนที่จะหันเข้าสู่ด้านมืดของพลังและเข้าร่วมกับกลุ่มอัศวินแห่งเร็น แต่เดิมเขามีชื่อว่าเบน เป็นบุตรของเจ้าหญิงเลอา ออร์กานาและอดีตนักขนของเถื่อน กัปตันฮาน โซโล ในวัยเด็กเขามีคุณสมบัติพิเศษบางอย่างที่สะท้อนถึงอนาคิน สกายวอล์คเกอร์ผู้เป็นตาของเขา ก่อนที่จะหันเข้าสู่ด้านมืดของพลังและกลายเป็นลอร์ดแห่งซิธนามดาร์ธ เวเดอร์ หลังจากเบนถูกเลอาส่งไปฝึกกับลุคผู้เป็นลุงแล้ว เขาก็พลัดเข้าไปอยู่ภายใต้อิทธิพลของผู้นำสูงสุดสโน้กแห่งปฐมภาคี ประกอบกับลุคเกิดระแวงในตัวเบนจนเกือบพลั้งมือสังหารเขา เบ็นจึงคลุ้มคลั่งและได้สังหารเหล่าเจไดรุ่นใหม่ที่ลุคฝึกสอนจนหมดทั้งสำนัก หลังจากนั้นลุคได้หลบลี้สาบสูญไป เบนสถาปนาตัวเองกลายเป็น ไคโล เร็น จอมอัศวินแห่งเร็น และเข้าร่วมกับปฐมภาคี เป้าหมายของเขาคือการสานต่อสิ่งที่ดาร์ธ เวเดอร์ เคยเริ่มต้นเอาไว้ นั่นคือการทำลายเหล่าเจได
อควอเรียส คามิว
สงครามศักดิ์สิทธิ์-เทพเจ้าฮาเดส
และเมื่อถึงการทำลายกำแพงอาดูร คามิว ก็ได้ฟื้นคืนมาพร้อมกับเหล่าโกลด์เซนต์คนอื่น ๆ ด้วย
สาธารณรัฐประชาชนโปแลนด์
สาธารณรัฐประชาชนโปแลนด์เป็นรัฐแบบพรรคกลางเมืองเดียวซึ่งมีลักษณะด้วยการต่อสู้ภายในอย่างหนักแน่นเพื่อประชาธิปไตย สหพรรคแรงงานโปแลนด์กลายเป็นกลุ่มทางการเมืองที่มีอำนาจเหนือกว่า ทำให้โปแลนด์กลายเป็นประเทศสังคมนิยมอย่างเป็นทางการ แต่มีนโยบายที่เสรีนิยมมากกว่ารัฐอื่น ๆ ในกลุ่มตะวันออก ตลอดระยะเวลาที่ดำรงอยู่ ความยากลำบากทางเศรษฐกิจ และความไม่สงบทางสังคมกลายเป็นเรื่องปกติในเกือบทุกทศวรรษ ประเทศได้ถูกแบ่งแยกระหว่างผู้ที่สนับสนุนพรรค ผู้ที่ต่อต้านพรรค และผู้ที่ปฏิเสธที่จะมีส่วนร่วมในกิจกกรมทางเมือง แม้ว่าเรื่องนี้ ความสำเร็จที่ก้าวล้ำบางอย่างจะเกิดขึ้นในช่วงสาธารณรัฐประชาชน เช่น สภาพความเป็นอยู่ที่ดีขึ้น อุตสาหกรรมอย่างรวดเร็ว นคราภิวัตน์ และการเข้าถึงการรักษาพยาบาลและการศึกษาแบบฟรีสามารถทำได้ อัตราการเกิดที่สูงขึ้นและจำนวนประชากรที่เพิ่มมากขึ้นเกือบสองเท่า ระหว่างปี ค.ศ. 1947 และ ค.ศ. 1989 อย่างไรก็ตาม ด้วยประสบความสำเร็จมากที่สุดของพรรคคือ การบูรณะกรุงวอร์ซอที่กลายเป็นซากปรักหักพังขึ้นมาใหม่ในช่วงหลังสงครามโลกครั้งที่สองและการขจัดความไม่รู้หนังสือโดยสิ้นเชิง
กองทัพประชาชนโปแลนด์เป็นสาขาหลักของกองทัพ แม้ว่าหน่วยทหารของกองทัพโซเวียตจะประจำการอยู่ในโปแลนด์เช่นเดียวกับประเทศอื่น ๆ ทั้งหมดในกติกาสัญญาวอร์ซอ หน่วยยูบี (กระทรวงความมั่นคงสาธารณะ) ซึ่งถูกเปลี่ยนชื่อใหม่เป็น หน่วยเอ็สบี (หน่วยความมั่นคง) เป็นหัวหน้าหน่วยข่าวกรองที่ทำหน้าที่เป็นตำรวจลับ คล้ายกับหน่วยชตาซีของเยอรมนีตะวันออกและหน่วยเคจีบีของสหภาพโซเวียต องค์กรตำรวจอย่างเป็นทางการ ซึ่งมีหน้าที่รับผิดชอบในการรักษาความสงบและปราบปรามการประท้วงอย่างรุนแรง ซึ่งได้ถูกเปลี่ยนชื่อเป็นกองทหารอาสาสมัครพลเรือน (Citizens' Militia - MO) กองกำลังหมู่ โซโม (ZOMO) กองกำลังทหารอาสาสมัครระดับชั้นนำได้ก่ออาชญากรรมอย่างร้ายแรงเพื่อรักษาอำนาจคอมมิวนิสต์เอาไว้ รวมทั้งการปฏิบัติต่อผู้ประท้วงอย่างรุนแรง การจับกุมแกนนำฝ่ายค้าน และในกรณีที่รุนแรงด้วยการฆาตกรรม มีผู้เสียชีวิตอย่างน้อย 22,000 คนโดยระบอบการปกครองในช่วงการปกครอง เป็นผลทำให้โปแลนด์มีอัตราการถูกจำคุกที่สูง แต่มีอัตราการก่ออาชญากรรมที่ต่ำที่สุดในโลก
ปิยนุช เสือจงพรู
ประวัติ
ซึ่งในขณะที่กำลังศึกษาอยู่นั้น ก็ได้ทำงานไปด้วย คือเป็นนักร้องในผับชื่อ The Cottage โดยการชักชวนจาก นิว - นภัสสร ภูธรใจ วันหนึ่งนิวได้เห็นประกาศรับสมัครผู้เข้าประกวดร้องเพลง รายการ เดอะสตาร์ ค้นฟ้าคว้าดาว ครั้งที่ 1 นิวจึงตัดสินใจชวน จิ๋ว มาสมัครด้วย และนั่นก็เป็นก้าวแรกของทั้งสองคนในเวที เดอะสตาร์ ในการแสดงความสามารถในการร้องเพลง
เลณยาทรี
เลณยาทรี (लेण्याद्री, Leṇyādri; Lenyadri) หรือบางครั้งเรียกว่า ถ้ำคเณศเลณ (Ganesa Lena), คเณศปหร์ (Ganesh Pahar) หรือ ถ้ำสุเลมาน (Suleman Caves) เป็นหมู่ถ้ำเจาะหินกว่า 30 แห่งในศาสนาพุทธ ตั้งอยู่ 5 กิโลเมตรทางเหนือของชุนนร (Junnar) ในอำเภอปูเน รัฐมหาราษฏระ ประเทศอินเดีย ถ้ำอื่น ๆ ที่รายล้อมเมืองชุนนรได้แก่ถ้ำมนโมที (Manmodi Caves), ถ้ำศิวเนรี (Shivneri Caves) และ ถ้ำตุลชา (Tulja Caves)
บุญยอด สุขถิ่นไทย
การเมือง
นายบุญยอดได้ลงสมัครเลือกตั้งเป็นสมาชิกวุฒิสภา (สว.) ในกรุงเทพมหานคร ในวันที่ 19 เมษายน พ.ศ. 2549 นายบุญยอดได้เบอร์ 32 ได้รับการเลือกตั้งด้วยคะแนนมาเป็นลำดับที่ 18 ซึ่งถือเป็นลำดับสุดท้ายของกรุงเทพมหานคร แต่ยังไม่ได้รับการรับรองจากคณะกรรมการการเลือกตั้ง (กกต.) เนื่องจากได้รับร้องเรียนว่าขึ้นเวทีปราศรัยของกลุ่มพันธมิตรประชาชนเพื่อประชาธิปไตย จนกระทั่งเกิดการรัฐประหารขึ้นในวันที่ 19 กันยายน การเลือกตั้ง สว. ครั้งนี้จึงได้ถูกยกเลิกไปพร้อมกับรัฐธรรมนูญ ปี พ.ศ. 2540